**ДОКУМЕНТАЦИЯ**

**ЗА ОБЩЕСТВЕНА ПОРЪЧКА ПО РЕДА НА**

**ЗАКОНА ЗА ОБЩЕСТВЕНИТЕ ПОРЪЧКИ**

**С ПРЕДМЕТ:**

“Застраховане на членовете на КПКОНПИ, органите на КПКОНПИ и други служители на КПКОНПИ, както и на имуществото на КПКОНПИ, по обособени позиции както следва: **Обособена позиция №1** „Застраховане на членовете на КПКОНПИ, органите на КПКОНПИ и други служители на КПКОНПИ със застраховки “Живот“, “Злополука” и медицинска застраховка при служебни пътувания извън Република България“; **Обособена позиция №2** „Застраховане на моторните превозни средства на КПКОНПИ със застраховки „Пълно автокаско” и „Гражданска отговорност на автомобилистите” и **Обособена позиция №3** „Застраховане на сгради и части от сгради, както и материални активи от имуществото (без МПС) на КПКОНПИ срещу пожар, природни бедствия и други фактори, довели до щети или загуби на имущество”.

 **Одобрена с Решение № РД-08-04/12.06.2020 г.**

**СЪДЪРЖАНИЕ:**

[І. ОБЩИ УСЛОВИЯ.](#глава1)

[ІІ. РАЗЯСНЕНИЯ ПО ДОКУМЕНТАЦИЯТА ЗА ОБЩЕСТВЕНАТА ПОРЪЧКА.](#глава2)

[ІІІ. ИЗИСКВАНИЯ КЪМ УЧАСТНИЦИТЕ](#глава3)

[IV. ИЗИСКВАНИЯ И УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИТЕ.](#глава4)

[V. СЪДЪРЖАНИЕ НА ОФЕРТАТА. НЕОБХОДИМИ ДОКУМЕНТИ.](#глава5)

[VI. КРИТЕРИЙ ЗА ВЪЗЛАГАНЕ.](#глава6)

[VII. ОЦЕНКА НА ПРЕДЛОЖЕНИЯТА.](#глава7)

[VIII. КОРЕСПОНДЕНЦИЯ.](#глава8)

[IХ. СКЛЮЧВАНЕ НА ДОГОВОР. ГАРАНЦИЯ ЗА ИЗПЪЛНЕНИЕ.](#глава9)

[Х. ПРЕКРАТЯВАНЕ НА ПРОЦЕДУРАТА.](#глава10)

[ХI. ДРУГИ УСЛОВИЯ.](#глава11)

[ХIІ. ОБРАЗЦИ](#глава12)

[*1. Образец № 1 - Опис на представените документи;*](#ОБРАЗЕЦ1)

[*2. Образец № 2 - eЕЕДОП;*](#ОБРАЗЕЦ3)

[*3. Техническо предложение -* *Образец № 3.1, Образец № 3.2, Образец № 3.3;*](#ОБРАЗЕЦ4)

*4. Ценово предложение -Образец № 4 .1, Образец № 4.2, Образец № 4.3.*

*5. Образец № 5- декларация по чл. чл. 42, ал. 2, т. 2 ЗМИП;*

*6. Образец № 6 - декларация по чл. чл. 59, ал. 1, т. 3 ЗМИП;*

*7.Образец № 7 декларация по чл.47, ал. 3 ЗОП*

[ХIІI. ПРИЛОЖЕНИЯ](#ГЛАВА13)

*1. Техническа спецификация - Приложение № 1.1, Приложение № 1.2, Приложение № 1.3;*

*2. Проект на договор- Приложение № 2.1, Приложение № 2.2, Приложение № 2.3;*

*3. Приложение № 3 - Указания за гаранция по чл. 111, ал. 5, т. 3 ЗОП.*

 **І. ОБЩИ УСЛОВИ****Я**

1. **Обект** на настоящата обществена поръчка е **услуга**.
2. **Предметът** на настоящата обществена поръчка е: “Застраховане на членовете на КПКОНПИ, органите на КПКОНПИ и други служители на КПКОНПИ, както и на имуществото на КПКОНПИ, по обособени позиции както следва: **Обособена позиция №1** „Застраховане на членовете на КПКОНПИ, органите на КПКОНПИ и други служители на КПКОНПИ със застраховки “Живот“, “Злополука” и медицинска застраховка при служебни пътувания извън Република България“; **Обособена позиция №2** „Застраховане на моторните превозни средства на КПКОНПИ със застраховки „Пълно автокаско” и „Гражданска отговорност на автомобилистите” и **Обособена позиция №3** „Застраховане на сгради и части от сгради, както и материални активи от имуществото (без МПС) на КПКОНПИ срещу пожар, природни бедствия и други фактори, довели до щети или загуби на имущество”.
3. **Количество или обем на обществената поръчка:**

 Обществената поръчка е обособена в три позиции, както следва:

**Обособена позиция №1** „Застраховане на членовете на КПКОНПИ, органите на КПКОНПИ и други служители на КПКОНПИ със застраховки “Живот“, “Злополука” и медицинска застраховка при служебни пътувания извън Република България“;

**Обособена позиция №2** „Застраховане на моторните превозни средства на КПКОНПИ със застраховки „Пълно автокаско” и „Гражданска отговорност на автомобилистите”

 **Обособена позиция №3** „Застраховане на сгради и части от сгради, както и материални активи от имуществото (без МПС) на КПКОНПИ срещу пожар, природни бедствия и други фактори, довели до щети или загуби на имущество”.

**4. Възможност за представяне на варианти в офертите.**

 Не се допуска представянето на варианти в офертите.

1. **Място и срок за изпълнение на поръчката**
	1. Място за изпълнение на поръчката: Република България.
	2. Срок за изпълнение на поръчката:

 Срок за изпълнение по обособена позиция №1

- от 00.00 часа на 01.01.2021 г, до 24.00 часа на 31.12.2021 г., за всяка от застраховките, като за медицинските застраховки при пътуване в чужбина този срок означава, че същите ще се сключват в неговата рамка, но за конкретни дати на пътуване.

Срок за изпълнение по обособена позиция №2

**-** на застраховки **“Пълно автокаско”** - от 00.00 часа на 07.07.2020 г. до 24.00 часа на 31.12.2021 г. Ако договорът не бъде подписан в срок, началната дата се брои от датата, следваща датата на договора, като срокът за изпълнение остава със същата продължителност.

**-** на застраховка **„Гражданска отговорност на автомобилистите”** - от 00.00 часа на 01.01.2021 г. до 24.00 часа на 31.12.2021, за всеки от автомобилите, с изключение на МПС, чиито предхождащи застраховки изтичат по време на действие на договора, за които са дадени допълнителни пояснения.

**-„Злополука на лицата в МПС“ –** от 00.00 часа на 07.07.2020 г. до 24.00 часа на 31.12.2021 г. Ако договорът не бъде подписан в срок, началната дата се брои от датата, следваща датата на договора, като срокът за изпълнение остава със същата продължителност.

 **Срок за изпълнение по обособена позиция №3** – от 00.00 часа на 16.01.2021 г. до 24.00 часа на 15.01.2022 г., към която се навършват 12 месеца от началото на застрахователното покритие, с изключение на новопридобити сгради.

1. **Разходи за поръчката**

 Разходите за подготовка на офертите и за участие в процедурата са за сметка на участниците в нея. Участниците нямат право да предявяват каквито и да било претенции за разходи, направени от тях при подготовката и подаването на офертите им, независимо от резултата от провеждане на процедурата.

1. **Прогнозна стойност**

 Общата прогнозна стойност на настоящата обществена поръка е в размер на **100 000 лв.** без включен ДДС.

 Прогнозна стойност по обособена позиция №1 – 26 000 лева без ДДС;

 Прогнозна стойност по обособена позиция №2 – 69 000 лева без ДДС;

 Прогнозна стойност по обособена позиция №3 – 5 000 лева без ДДС.

 Посочената прогнозна стойност по всяка обособена позиция е максимална и участник, който оферира в ценовото си предложение по-висока от посочената, ще бъде отстранен на основание чл. 107, т. 2, б. „а“ от Закона за обществените поръчки (ЗОП).

1. **Начин на плащане**

 Начинът на плащане е уточнен в проекта на договор (Приложение № 2).

1. **Срок на валидност на офертите**

 Срокът на валидност на офертите е 120 дни считано от датата, определена за краен срок за получавене на офертите или до 30.10.2020 г.

1. **Предоставяне на документацията за обществената поръчка**

Възложителят предоставя неограничен, пълен, безплатен и пряк достъп до документацията по настоящата процедура в профила на купувача на електронен адрес:

 <http://caciaf.bg/invite/view/?slug=zop-2020-001-58>

 **ІІ. РАЗЯСНЕНИЯ П****О УСЛОВИЯТА НА ОБЩЕСТВЕНАТА ПОРЪЧКА**

1. До 5 дни преди изтичане срока за подаване на оферти лицата могат да поискат писмено от Възложителя разяснения по условията на обществената поръчка на адреса, посочен в обявлението.
2. Възложителят предоставя разясненията в 3 - дневен срок от получаване на искането. Разясненията се публикуват в профила на купувача без да се посочва лицето, направило запитването.

**ІІІ. ИЗИСКВАНИЯ КЪМ УЧАСТ****НИЦИТЕ**

1. **Общи изисквания към участниците**

**1.1.** В обявената процедура може да участва всяко физическо или юридическо лице, както и техни обединения, което отговаря на изискванията на ЗОП, ППЗОП и на изискванията на Възложителя, посочени в документацията за обществената поръчка. Възложителят не поставя изискване за създаване на юридическо лице за изпълнение на поръчката.

**1.2.** На основание чл. 54, ал. 1 ЗОП, Възложителят отстранява от участие в обществената поръчка участник, за когото е налице, някое от следните обстоятелства:

* + 1. Участникът е осъден с влязла в сила присъда за:

а) престъпление по чл. 108а от Наказателния кодекс – тероризъм;

б) престъпление по чл. 159а – 159г от Наказателния кодекс – трафик на хора;

в) престъпления против трудовите права на гражданите по чл. 172 от Наказателния кодекс;

г) престъпления по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) подкуп по чл. 301 – 307 от Наказателния кодекс;

и) участие в организирана престъпна група по чл. 321 и 321а от Наказателния кодекс;

й) престъпления против околната среда по чл. 352 – 353е от Наказателния кодекс.

* + 1. Участникът е осъден с влязла в сила присъда за престъпление аналогично на тези по т. 1.2.1, в друга държава членка или трета страна;
		2. Налице е конфликт на интереси, по смисъла на § 2, т. 21 от ДР на ЗОП, който не може да бъде отстранен.

\**Забележка****:*** *Горепосочените основания се отнасят за лицата,които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът, или юридическо лице в състава на негов контролен или управителен орган се представлява от физическо лице по пълномощие, горепосочените основанията се отнасят и за това физическо лице (чл. 54, ал.2 и 3 от ЗОП).*

* + 1. Участникът има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, съгласно законодателството на държавата, в която участникът е установен, доказани с влязъл в сила акт на компетентен орган.

\****Забележка:*** *В съответствие с чл. 54, ал. 5 ЗОП, горепосоченото основание за отстраняване не се прилага, когато: размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000лв.*

* + 1. Налице е неравнопоставеност в случаите по чл. 44, ал. 5 ЗОП;
		2. Установено е, че участникът:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняванеили изпълнението на критериите за подбор;

* + 1. Установено е с влязло в сила наказателно постановление или съдебно решение, че участникът е нарушил:

а) задължението по чл. 61, ал. 1 от Кодекса на труда (КТ) за сключване на трудов договор между работника или служителя и работодателя преди постъпването на работа;

б) задължението по чл. 62, ал. 1 и 3 КТ за сключване на трудов договор в писмена форма, както и задължението в тридневен срок от сключването или изменението на трудовия договор и в седемдневен срок от неговото прекратяване работодателят или упълномощено от него лице да изпрати уведомление за това до съответната териториална дирекция на Националната агенция за приходите;

в) задължението по чл. 63, ал. 1 КТ да предостави на работника или служителя преди постъпването му на работа екземпляр от сключения трудов договор, подписан от двете страни, и копие от уведомлението по чл. 62, ал. 3, заверено от териториалната дирекция на Националната агенция за приходите;

г) задължението по чл. 63, ал. 2 КТ за недопускане до работа на работника или служител, преди да му се представят преди постъпването му на работа екземпляр от сключения трудов договор, подписан от двете страни, и копие от уведомлението по чл. 62, ал. 3, заверено от териториалната дирекция на Националната агенция за приходите.

д) задължението по чл. 228, ал. 3 КТ за изплащане на обезщетенията по Раздел III, Глава XI от Кодекса на труда, дължими при прекратяване на трудовото правоотношение, не по-късно от последния ден на месеца, следващ месеца, през който правоотношението е прекратено, освен ако в колективния трудов договор е договорен друг срок;

е) забраната по чл. 118 КТ за едностранно изменение на трудовото правоотношение;

ж) задължението по чл. 128 и 245 от КТ за начисление и плащане на трудово възнаграждение;

з) специалната закрила на непълнолетните, предвидена в чл. 301 - 305 от КТ,

и) чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен.

 **1.3.** На основание чл. 55, ал. 1, т. 1, т. 3 и т. 5 ЗОП Възложителят отстранява от участие в процедурата за възлагане на обществена поръчка участник, за когото е налице, някое от следните обстоятелства:

а) обявен е в несъстоятелност;

б) е в производство по несъстоятелност;

в) е в процедура по ликвидация;

г) е сключил извънсъдебно споразумение с кредиторите си по смисъла на чл. 740 от Търговския закон;

д) е преустановил дейността си;

е) е чуждестранно лице и се намира в подобно положение, произтичащо от сходна процедура (по б. „а“-„д“), съгласно законодателството на държавата, в която е установен;

ж) сключил е споразумение с други лица с цел нарушаване на конкуренцията, което е установено с акт на компетентен орган;

з) \*опитал е да:

- повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

- получи информация, която може да му даде неоснователно предимство в процедурата за възлагане на обществена поръчка.

\****Забележка****: Горепосочените в б. „з“ основания се отнасят за лицата, посочени в чл. 54, ал.2 и ал. 3 ЗОП.*

* 1. В случай, че участникът е обединение, което не е юридическо лице, гореизброените изисквания се прилагат за всеки член на обединението поотделно. Когато се предвижда участие на подизпълнител, посочените изисквания в т. 1.2 и т. 1.3 се прилагат и за подизпълнителя, както и за трети лица, ако участникът се позовава на капацитета им във връзка с критериите за подбор.
	2. При подаване на офертата участниците декларират липсата на основания за отстраняване по т. 1.2 и т. 1.3 в част III от ЕЕДОП.
	3. Основания за изключване, предвидени в националното законодателство:

а) за участник/ партньор в обединение/ подизпълнител/ трето лице – осъждания за престъпления по чл. 194 - 208, чл. 213а – 217, чл. 219-252 и чл. 254а – 260 от Наказателния кодекс.

 *В случай, че представляващият е осъден за престъпления, аналогични на цитираните по-горе в друга държава членка или трета страна, същият е необходимо да посочи изисканата информация.*

б) за юридически лица, които са: участници/ партньори в обединения/ подизпълнители/ трети лица – чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици:

- дали е дружество, регистрирано в юрисдикция с преференциален данъчен режим;

- дали е лице, контролирано от дружество/дружества, регистрирано/регистрирани в юрисдикции с преференциален данъчен режим;

- ако е дружество, регистрирано в юрисдикция с преференциален данъчен режим, или е лице, контролирано от дружество/дружества, регистрирани в юрисдикции с преференциален данъчен режим, следва да посочи дали попада в изключението на чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

в) за участниците/ партньорите в обединения/ – свързаност по смисъла на § 2, т. 45 от ДР на ЗОП[[1]](#footnote-1)1, с друг участник, в съответствие с чл. 101, ал. 11 ЗОП.

г) за участниците/ партньорите в обединения/ подизпълнител/ трето лице - наличието на обстоятелствата по чл.69 от Закона за противодействие на корупцията и за отнемане на незаконно придобитото имущество.

\****Забележка:*** *Посочените лица следва да декларират в Част III, б. „Г“ от еЕЕДОП, че за тях не са налице обстоятелствата, посочени в* *б. „а“, „б“ и „в“, чрез отбелязване на отговор* ***[не]****.*

*Ако посочените обстоятелства по б. „а“, „б“ и „в“ са налице, то следва да се отбележи отговор* ***[да]*** *в първата графа, като се попълни и втората графа относно мерките за доказване на надеждност, ако такива са предприети.*

1. **Критерии за подбор на участниците. Минимални изисквания и документи за доказване.**

С посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката. При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 **Критериите за подбор се отнасят за участниците по всяка една от обособените позиции:**

 **2.1. Изисквания за годност/правоспособност за упражняване на професионална дейност:**

Участникът следва да притежава валиден лиценз/разрешение за извършване на застрахователна дейност по видовете застраховки, предмет на настоящата обществена поръчка. Чуждестранните участници следва да притежават валиден лиценз/разрешение за извършване на застрахователна дейност по предмета на обособената позиция, за която участват, съгласно законодателството на държавата, в която са установени и да отговарят на изискванията за извършване на дейност на територията на Република България от застраховател от друга държава-членка или от трета държава, съгласно Кодекса за застраховането (КЗ). Участникът да посочи в част IV Критерии за подбор, раздел А:Годност, т.2 –вида и номера на документа, удостоверяващ правото му да извършва застрахователна дейност за съответния вид застраховка по предмета на обособената позиция, по която участва.

 *Преди сключване на договор, участникът, определен за изпълнител следва да представи заверено от него копие на лиценз за извършване на застрахователна дейност по видовете застраховки, предмет на настоящата обществена поръчка.*

* 1. **Изисквания за икономическо и финансово състояние:**

Възложителят не поставя изискване относно икономическото и финансовото състояние на участниците.

* 1. **Изисквания за технически и професионални способности**

 Участникът трябва да е изпълнявал дейности с предмет и обем, идентични или сходни с тези на поръчката за последните три години, считано от датата на подаване на офертата.

 Документи за доказване на изискванията по:

 - Списък на доставките, които са идентични или сходни с предмета на обществената поръчка, изпълнени през последните три години, считано от датата на подаване на офертите, с посочване на стойностите, датите и получателите, заедно с доказателство за извършването им;

Минимални изисквания за обособена позиция №1, №2 и №3.

Участникът следва да е изпълнил минимум 1 (една) услуга, идентична или сходна с предмета на поръчката за последните 3 години, считано от датата на подаване на офертата. Под предмет и обем, сходен с предмета на обществената поръчка следва да се разбира извършване на застрахователни услуги, една или повече, заедно или поотделно, включени в предметите на обособените позиции по настоящата обществена поръчка. Информацията за съответствието с това изискване се посочва в еЕЕДОП, Част IV: Критерии за подбор, б. В

\****Забележка:*** *Възложителят може да изисква от участниците, по всяко време след отваряне на офертите, да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.*

\****Забележка:*** *Преди сключването на договор за обществена поръчка, Възложителят изисква от участника, определен за изпълнител, да предостави документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.*

**IV. ИЗИСКВАНИЯ И УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИТЕ**

1. Лице, което участва в обединение или е дало съгласие и фигурира като подизпълнител в офертата на друг участник, не може да подава самостоятелна оферта.
2. Всеки участник в процедурата има право да представи само една оферта. С подаването на офертата се счита, че участникът се съгласява с всички условия на възложителя, в т.ч. с определения от него срок на валидност на офертите и с проекта на договор.
3. Офертите следва да отговарят на изискванията, посочени в настоящите указания и да бъдат оформени по приложените към документацията образци.
4. Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.
5. Офертата се представя в писмен вид на хартиен носител.
6. Всички документи в офертата трябва да бъдат в оригинал и на български език. Ако в офертата са включени документи на чужд език, същите следва да са придружени с превод на български език.
7. Всички документи, които не са оригинали и за които не се изисква нотариална заверка, следва да бъдат заверени от участника на всяка страница с гриф "Вярно с оригинала" и подписа на лицето/та, представляващо/и участника.
8. Техническото и ценовото предложение на участника трябва да бъдат подписани от законния представител на участника, съгласно търговската му регистрация, или от упълномощено от него лице с пълномощно с нотариално заверени подписи.
9. Офертата се представя в запечатана, непрозрачна и с ненарушена цялост опаковка от участника или от упълномощен от него представител лично, или чрез пощенска или друга куриерска услуга с препоръчана пратка с обратна разписка на адрес: гр. София, пл.“Св. Неделя“ №6, КПКОНПИ.
10. Върху опаковката следва да бъде посочено и наименованието на участника, пълен и точен адрес за кореспонденция, телефон, факс и електронен адрес.
11. Опаковката с офертата се надписва по следния начин:

|  |
| --- |
|  **ДО****КОМИСИЯТА ЗА ПРОТИВОДЕЙСТВИЕ НА КОРУПЦИЯТА И ЗА ОТНЕМАНЕ НА НЕЗОКОННО ПРИДОБИТОТО ИМУЩЕСТВО****гр. София, пл. “Св. Неделя“ №6** |
| О Ф Е Р Т Аза участие в обществена поръчка с предмет: Застраховане на членовете на КПКОНПИ, органите на КПКОНПИ и други служители на КПКОНПИ, както и на имуществото на КПКОНПИ, по обособени позиции както следва: **Обособена позиция №1** „Застраховане на членовете на КПКОНПИ, органите на КПКОНПИ и други служители на КПКОНПИ със застраховки “Живот“, “Злополука” и медицинска застраховка при служебни пътувания извън Република България“; **Обособена позиция №2** „Застраховане на моторните превозни средства на КПКОНПИ със застраховки „Пълно автокаско” и „Гражданска отговорност на автомобилистите” и **Обособена позиция №3** „Застраховане на сгради и части от сгради, както и материални активи от имуществото (без МПС) на КПКОНПИ срещу пожар, природни бедствия и други фактори, довели до щети или загуби на имущество”.*по обособена позиция №………….* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_име на участника ( при участник – обединение се изписват имената на партньорите в обединението)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ пълен адрес за кореспонденция\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_лице за контакт, телефон, факс и електронен адрес |

1. При приемане на офертата върху опаковката й се отбелязват поредният номер, датата и часът на получаването, като посочените данни се записват във входящ регистър, за което на приносителя се издава документ.
2. Възложителят не приема за участие в процедурата и връща незабавно на участниците оферти, които са представени след изтичане на крайния срок, или в незапечатана опаковка или опаковка с нарушена цялост. Тези обстоятелства се отбелязват във входящия регистър на Възложителя.
3. Когато към момента на изтичане на крайния срок за получаване на заявления за участие или оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистър на Възложителя.
4. Ако участникът изпрати офертата чрез препоръчана поща или куриерска служба, разходите за това са за сметка на участника. В този случай, участникът следва да осигури пристигането на офертата в посоченият от възложителя срок. Рискът от забава или загубване на офертата е за сметка на участника.
5. До изтичане на срока за подаване на офертите всеки участник в процедурата може да промени, допълни или да оттегли офертата си.
6. Допълнението и/или промяната на офертата трябва да отговарят на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер ….“ и наименование на участника.

**V. СЪДЪРЖАНИЕ НА ОФЕРТАТА. НЕОБХОДИМИ ДОКУ****МЕНТИ**

Офертата се изготвя по приложените в документацията образци и се представя в опаковка със съдържание в съответствие с разпоредбата на чл. 47, ал. 2 от ППЗОП, а именно:

1. **Опис на представените документи по *Образец № 1****.*

***Забележка:*** *Препоръчително е подреждането на документите в офертата да следва последователността на изброяването им в описа.*

1. **Електронен единен европейски документ за обществени поръчки /еЕЕДОП/ за участника, участник – обединение, ако е приложимо; подизпълнителите, ако такива са посочени, и/или трети лица, чийто капацитет ще бъде използван, ако такива са посочени, по *Образец № 2***

При подаване на оферта участникът декларира липсата на основанията за отстраняване и съответствие с критериите за подбор чрез представяне на електронен единен европейски документ за обществени поръчки (еЕЕДОП). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП.

Когато участникът е обединение, което не е юридическо лице, еЕЕДОП се подава от всеки от участниците в обединението. При необходимост от деклариране на обстоятелства, относими към обединението, еЕЕДОП се подава и за обединението.

Участниците посочват в еЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Образецът на еЕЕДОП е създаден чрез информационната система за еЕЕДОП, достъпна чрез Портала за обществени поръчки, секция РОП и е-услуги/Електронни услуги на Европейската комисия. Електронният вид на еЕЕДОП е достъпен във формат PDF (подходящ за преглед) и XML (подходящ за компютърна обработка) в „Профил на купувача” на КПКОНПИ, наред с останалата документация за обществената поръчка.

Връзка към системата за еЕЕДОП - <https://ec.europa.eu/tools/espd>

Участникът следва да зареди в системата <https://ec.europa.eu/tools/espd> получения XML формат на еЕЕДОП (достъпен на Профила на купувача) и да попълни необходимите данни, съгласно поставените изисквания на Възложителя в документацията за обществена поръчка. Попълненият еЕЕДОП се изтегля и се подписва във формат PDF с електронен подпис от съответните лица. Същият се прилага към пакета документи за участие в процедурата (офертата) на подходящ оптичен носител.

Методически указания на АОП, относно попълването на еЕЕДОП, ведно с разясняващ видеоклип са достъпни на следния линк:

 <http://rop3-app1.aop.bg:7778/portal/page?_pageid=93,1&_dad=portal&_schema=PORTAL> в секцията, отбелязана в червено с надпис - Важно! Европейска електронна услуга за работа с еЕЕДОП, видеоклип, методическо указание.

**3**. **Документи за доказване на предприетите мерки за надеждност по чл. 56, ал. 1 от ЗОП** (*когато е приложимо*); Когато е приложимо участникът представя документи, удостоверяващи предприетите от него мерки за доказване на надеждност, съгласно чл. 56 от ЗОП. Предприетите мерки се описват в съответния раздел на еЕЕДОП. Като доказателства за надеждността на участника се представят някои или всички от изброените в чл. 45, ал. 2 от ППЗОП документи.

 **4.** **Копие от документ**, от който да е видно правното основание за създаване на обединението, както и следната информация във връзка с конкретната обществена поръчка (ако е приложимо) :

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

1. **Техническо предложение по образец № 3.1, 3.2 и 3.3:**

 **4.1.** Декларация по чл. 47, ал. 3 от ЗОП съгласно *образец №7*  – декларацията се прилага към техническото предложение съгласно чл. 39, ал. 3 , т. 1, буква “д” от ППЗОП.

\****Забележка:*** *Когато техническото и/или ценовото предложение на участника не е/са подписанo/и от управляващия и представляващ участника, съгласно актуалната му регистрация, а от упълномощен негов представител, към техническото предложение следва да се представи и пълномощно с нотариално заверени подписи.*

***\*Забележка:*** *Всеки участник представя предложение за изпълнение на поръчката за всяка позиция по която участва.*

1. **Ценово предложение по Образец № 4**

 Ценовото предложение се изготвя и представя в съответствие с приложения към документацията образец в отделен запечатан, непрозрачен плик с надпис: „Предлагани ценови параметри” съгласно *образец №4.1* за поз.1, *образец №4.2* за поз.2. или *образец* №4.3 за поз.3. **Ако участникът посочи цена в друг документ от офертата, освен в ценовото предложение, то той ще бъде отстранен.**

\**Забележка: Когато участник подава оферта за повече от една обособена позиция, в опаковката за всяка от позициите се представят поотделно комплектувани документи по* *чл. 39, ал. 3, т. 1* *от ППЗОП (документите от техническото предложение) и отделни запечатани непрозрачни пликове с надпис "Предлагани ценови параметри", с посочване на позицията, за която се отнасят.*

**VI. КРИТЕРИЙ ЗА ВЪ****ЗЛАГАНЕ**

 Обществената поръчка се възлага въз основа на икономически най-изгодната оферта, определена въз основа на критерия за възлагане **„Най-ниска цена”**, съгласно чл. 70, ал. 2, т. 1 ЗОП.

**VII. ОЦЕН****КА НА ПРЕДЛОЖЕНИЯТА**

 Разглеждането и оценката на представените оферти съгласно избрания критерий за възлагане ще се извърши от комисията по реда на чл. 104, ал. 1 ЗОП.

**VIII. КОРЕСП****ОНДЕНЦИЯ**

1. **Обменът** на информация, свързана с настоящата процедура между възложителя и участниците е в писмен вид, на български език и се извършва:

а) по електронен път с електронен подпис на посочените от възложителя и участниците електронни адреси;

б) по факс на посочените от възложителя и участниците номера;

в) по пощата - чрез препоръчано писмо с обратна разписка, изпратено на посочения от участника адрес, с право на преглед;

г) чрез комбинация от средствата по букви "а" – "в";

д) чрез профила на купувача на Възложителя в посочените в ЗОП и ППЗОП случаи.

1. За получено се счита това уведомление по време на процедурата, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, за получено се счита това уведомление, което е достигнало до адреса известен на изпращача.
2. Решенията на възложителя, за които той е длъжен да уведоми участниците, се публикуват в профила на купувача като се изпращат и с писмо с обратна разписка, по факс или по електронен път при условията и по реда на Закона за електронния документ и електронния подпис.
3. Когато решението не е получено от кандидата или участника по някой от посочените способи, възложителят публикува съобщение до него в профила на купувача. Решението се смята за връчено от датата на публикуване на съобщението.
4. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**IX. СКЛЮЧВ****АНЕ НА ДОГОВОР. ГАРАНЦИИ**

1. Възложителят сключва с определения изпълнител писмен договор за обществена поръчка (по приложения проект на договор), при условие че преди неговото подписване определеният изпълнител:

- представи документ за регистрация в съответствие с изискването по чл. 10, ал. 2 ЗОП;

- представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

- представи определената гаранция за изпълнение на договора;

- извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

- представи декларации почл. 42, ал. 2, т. 2 и чл. 59, ал. 1, т. 3от Закона за мерките срещу изпирането на пари /образец № 4 и № 5 от документацията за обществената поръчка/. Когато участникът, определен за изпълнител, е юридическо лице, декларацията се подписва от лицата, които го представляват. В случай, че участникът, определен за изпълнител, е обединение, което не е юридическо лице, декларация се представя за всяко юридическо лице, което е включено в обединението.

\****Забележка:*** *Когато участникът, избран за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.*

1. Гаранция за изпълнение

Гаранцията за изпълнение на договора е в размер на 5%от стойността му.

Изпълнителят предоставя гаранцията за изпълнение в една от следните форми:

*3.1. Парична сума.*

*3.2. Банкова гаранция.*

*3.3. Застраховка, която обезпечава изпълнението чрез покритие на отговорността на изпълнителя. (отговаряща на изисквания, посочени в Приложение № 3 към настоящата документация)*

1. Преди сключване на договора Изпълнителят следва да представи документи за внесена гаранция за изпълнение.
2. Гаранцията за обезпечаване изпълнението на договора по т. 3.1 и т. 3.2 може да се предостави от името на изпълнителя за сметка на трето лице – гарант.
3. Условията и сроковете за задържане или освобождаване на гаранцията за изпълнение са уредени в проекта на договор за възлагане на обществената поръчка (Приложение № 2 към настоящата документация).

**Х. ПРЕКРАТЯ****ВАНЕ НА ПРОЦЕДУРАТА**

1. Възложителят прекратява процедурата с мотивирано решение, когато:

а) не е подадена нито една оферта;

б) всички оферти не отговарят на предварително обявените условия за представяне или са неподходящи по смисъла на § 2, т. 25 от ДР на ЗОП;

в) всички оферти, които отговарят на предварително обявените от Възложителя условия, надвишават финансовия ресурс, който той може да осигури;

г) първият и вторият класирани участници откажат да сключат договор;

д) са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

е) поради неизпълнение на някое от условията по чл. 112, ал. 1 не се сключва договор за обществена поръчка;

ж) отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

з) са необходими съществени промени в условията на обявената поръчка, които биха променили кръга на заинтересованите лица.

1. Възложителят може да прекрати процедурата с мотивирано решение когато:

а) е подадена само една оферта;

б) има само една подходяща оферта;

в) участникът, класиран на първо място:

- откаже да сключи договор;

- не изпълни някое от условията по чл. 112, ал. 1 ЗОП, или

- не докаже, че не са налице основания за отстраняване от процедурата.

**ХI. ДРУГИ УСЛ****ОВИЯ**

По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на Закона за обществените поръчки.

**1.** При представяне на настоящата оферта, участниците следва да спазват разпоредбите на чл. 47, ал. 3 от ЗОП. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

1.1.Относно задълженията, свързани с данъци и осигуровки:

Национална агенция по приходите:

Информационен телефон на НАП - 0700 18 700;

- интернет адрес: http://www.nap.bg/

Национален осигурителен институт (НОИ):

Контактен център: 0700 14 802

Адрес: гр. София, 1303, бул. „Александър Стамболийски“ № 62–64

Интернет адрес: [www.noi.bg](http://www.noi.bg)

1.2. Относно задълженията по опазване на околната среда:

Министерство на околната среда и водите:

 Информационния център на МОСВ - всеки работен ден от 14 до 17 ч.;

 София 1000, ул. "У. Гладстон" № 67, Телефон: 02/ 940 6331;

 Интернет адрес: http://www3.moew.government.bg/

* 1. Относно задълженията, закрила на заетостта и условията на труд:

Министерство на труда и социалната политика:

 Интернет адрес: http://www.mlsp.government.bg

 - София 1051, ул. Триадица №2, Телефон: 8119 443

 **МОТИВИ**

на основание чл. 231, ал.5 във връзка с ал.3 от ЗОП за неприлагане на стандартизиран образец на договор за възлагане на обществена поръчка за услуги, утвърден със Заповед № ЗМФ-1356/29.12.2016 г. на министъра на финансите, по процедура за възлагане на обществена поръчка с предмет: “Застраховане на членовете на КПКОНПИ, органите на КПКОНПИ и други служители на КПКОНПИ, както и на имуществото на КПКОНПИ, по обособени позиции както следва: Обособена позиция №1 „Застраховане на членовете на КПКОНПИ, органите на КПКОНПИ и други служители на КПКОНПИ със застраховки “Живот“, “Злополука” и медицинска застраховка при служебни пътувания извън Република България“; Обособена позиция №2 „Застраховане на моторните превозни средства на КПКОНПИ със застраховки „Пълно автокаско” и „Гражданска отговорност на автомобилистите” и Обособена позиция №3 „Застраховане на сгради и части от сгради, както и материални активи от имуществото (без МПС) на КПКОНПИ срещу пожар, природни бедствия и други фактори, довели до щети или загуби на имущество”.

На основание чл. 231, ал.5 във връзка с ал.3 от ЗОП излагам следните мотиви:

Обществената поръчка (ОП) предвижда застраховането на служители в КПКОНПИ, както и материални активи. Поръчката е разделена на обособени позиции, като по всяка позиция се изготвя проект на договор.

При такава специфика на предмета на поръчката и с оглед на сложния й характер в проектите на договори следва да има допълнителни клаузи, които не са налице в стандартизирания образец на договор за възлагане на обществена поръча за услуги. Допълнителните клаузи са необходими, т.к. следват да се приложат разпоредби от Кодекса на застраховането.

С оглед на изложените по-горе мотиви, свързани с естеството на поръчката и нейния сложен предмет, и на основание чл. 231, ал.5 във връзка с ал.3 от ЗОП, не прилагам стандартизирания образец на договор за възлагане на обществена поръчка за услуги по обществена поръчка с предмет: “Застраховане на членовете на КПКОНПИ, органите на КПКОНПИ и други служители на КПКОНПИ, както и на имуществото на КПКОНПИ, по обособени позиции както следва: Обособена позиция №1 „Застраховане на членовете на КПКОНПИ, органите на КПКОНПИ и други служители на КПКОНПИ със застраховки “Живот“, “Злополука” и медицинска застраховка при служебни пътувания извън Република България“; Обособена позиция №2 „Застраховане на моторните превозни средства на КПКОНПИ със застраховки „Пълно автокаско” и „Гражданска отговорност на автомобилистите” и Обособена позиция №3 „Застраховане на сгради и части от сгради, както и материални активи от имуществото (без МПС) на КПКОНПИ срещу пожар, природни бедствия и други фактори, довели до щети или загуби на имущество”.

ВЪЗЛОЖИТЕЛ: /П/

 КИРИЛ ГАБЕРОВ

 Директор на дирекция ФСДУС

/длъжностно лице, определено по реда на чл. 7, ал. 1 от ЗОП със Заповед №РД06-35/31.01.2020 г. на председателя на КПКОНПИ/

1. Съгласно §2, т. 45 от ДР на ЗОП "Свързани лица" са тези по смисъла на параграф 1, т. 13 и 14 от Закона за публичното предлагане на ценни книжа:

- лицата, едното от които контролира другото лице или негово дъщерно дружество;

- лицата, чиято дейност се контролира от трето лице;

- лицата, които съвместно контролират трето лице;

- съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

- притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

- може да определя пряко или непряко повече от половината от членовете на управителния или контролния орган на едно юридическо лице; или

- може по друг начин да упражнява решаващо влияние върху вземането на решения във връзка с дейността на юридическо лице [↑](#footnote-ref-1)